Savet a - ziwar levr ar c ' helaouenner Steve Lopez eo The Soloist . Kontañ a ra penaos en deus Steve Lopez dizoloet ur paotr dido ha soner gourebed donezonet kenañ e straedoù Los Angeles . Un istor a vignoniezh un tammig iskis etre daou den . Klask a ra Steve Lopez sikour ar soner ha war memes - tro ec ' h implij anezhañ evit sevel pennadoù . Eus e du , ar soner a zo klañv gant ur c ' hleñved bred bennak . Tammoù eus buhez Nathaniel araok vefe o vevañ er straedoù a vez gwelet ingal met n ' int ket aeset kenañ da gompren , n ' on ket sur e sikourfent kement - se met pounneraat a reont un tamm red an istor . Mod all eo plijus an aktourien ( zoken ma seblant Jamie Foxx gwall lu gant an dilhad hag ar blev evelse … ) ha setu , ur film plijus da welet met n ' eo ket dispar kennebeut .